laion/Wikipedia-Exotic huggingface dataset:
אישטוון אבאר

אישטוון אבאר (בהונגרית: Avar István, בגרמנית: Stefan Auer, ברומנית: Ștefan Auer; ‏28 במאי 1905 – 13 באוקטובר 1977) היה כדורגלן ומאמן רומני-הונגרי, ממוצא גרמני, ששיחק בעמדת החלוץ. עם נבחרת הונגריה השתתף במונדיאל 1934. אבאר נולד בשנת 1905 בארד שבאימפריה האוסטרו-הונגרית, שנפלה ברומניה לאחר מלחמת העולם הראשונה, והחל את קריירת הכדורגל ב-AMEF ארד. עם העברתו לקולציה בראשוב ב-1926 היה קרוב מאוד לזכות בליגה הרומנית בעונת 1926/27 אך קבוצתו הפסידה במחזור הסיום. לאחר עונה זו הובא אבאר להונגריה לשחק באויפשט, עמה זכה ארבע פעמים בליגה ההונגרית. בנוסף לכך, זכה בגביע מיטרופה ב-1929 תוך כדי שהוא מסיים כמלך שערי הטורניר עם עשרה שערים. אויפשט גברה בצמד משחקי הגמר על סלביה פראג הצ'כוסלובקית ואבאר כבש שער אחד בכל משחק. בשנת 1936 חזר סטפן אבאר לרומניה והצטרף למועדון ראפיד בוקרשט, שם היה מאמן עד דצמבר 1939. אבאר סיים עמה כסגן אלוף בעונת 1937/38 והיה הכובש המצטיין בליגה הרומנית בעונת 1939/40 עם 21 שערים. באותה עונה הגיע איתה לגמר גביע מיטרופה בשנת 1940, שכבר לא נערך בשל מלחמת העולם השנייה. אבאר סיים את דרכו בראפיד בוקרשט לאחר המחצית הראשונה של עונת 1940/41, חזר להתיישב בהונגריה והמשיך את הקריירה בקאפושוואר. בשנת 1945 שיחק בקשב ופרש מכדורגל, ובסוף הפך למאמן קאפושוואר. במדי נבחרת רומניה כבש את שער הבכורה ב-25 באפריל 1926 נגד בולגריה. באותה שנה עבר למועדון קולציה בראשוב והבקיע צמד ב-19 ביוני 1927 בתיקו 3–3 נגד פולין, משחק שהיה להופעתו השנייה והאחרונה במדיה. בעקבות היכולת שהציג באויפשט ההתאחדות ההונגרית מינתה אותו לנבחרת הונגריה החל משנת 1927, ובמקום ששמו יופיע במדיה כ"סטפן אבאר" הוא שונה ל"אישטוון אבאר". הוא כבש 24 שערים ב-21 הופעות בה, כולל שמונה שערים בגביע מרכז אירופה של השנים 1932–1931. שערים אילו תרמו להונגריה לסיים במקום השלישי בתחרות ואבאר סיים ככובש המצטיין. גם במונדיאל 1934 השתתף עמה ושיחק במשחק רבע הגמר בו הפסידו 2–1 לאוסטריה. אויפשט אליפות הונגריה (4): 1929/30, 1930/31, 1932/33, 1934/35 גביע מיטרופה: 1929 ראפיד בוקרשט הגביע הרומני (4): 1936/37, 1937/38, 1938/39, 1939/40 אישיים מלך השערים בליגה הרומנית: 1939/40 (21 שערים) מלך השערים בגביע מיטרופה: 1929 (10 שערים) מלך השערים בגביע מרכז אירופה: 1932–1931 (8 שערים) ראפיד בוקרשט הגביע הרומני (2): 1938/39, 1939/40 מדיה וקבצים בנושא אישטוון אבאר בוויקישיתוף אישטוון אבאר, באתר Transfermarkt אישטוון אבאר, באתר National Football Teams אישטוון אבאר, באתר FootballDatabase.eu פרופיל המאמן, באתר Transfermarkt
יחסי מקדוניה הצפונית – רומניה

יחסי מקדוניה הצפונית–רומניה הם יחסי החוץ בין מקדוניה הצפונית ורומניה. שתי המדינות כוננו יחסים דיפלומטיים ב-11 בינואר 1995, לאחר שמקדוניה הצפונית (שנקראה אז מקדוניה) נפרדה מיוגוסלביה. בינואר 2019 ביקר סגן ראש ממשלת מקדוניה בויאר אוסמני ברומניה ונפגש עם ראש ממשלת רומניה ויוריקה דנצ'ילה. דנצ'ילה חזרה על תמיכתה המתמדת של רומניה בשילוב האירו-אטלנטי של מקדוניה הצפונית, והביעה את אמונה כי רפובליקת צפון מקדוניה, עם השם החוקתי החדש של המדינה, תהפוך לחברה ה-30 באיחוד האירופי. מקדוניה הצפונית מחזיקה ברומניה שגרירות בבוקרשט. רומניה מחזיקה במקדוניה הצפונית שגרירות בסקופיה. מדיה וקבצים בנושא יחסי מקדוניה הצפונית – רומניה בוויקישיתוף יחסי החוץ של רומניה באתר משרד החוץ הרומני Romania supports Republic of North Macedonia's Euro-Atlantic integration: PM באתר xinhuanet‏, 29 בינואר 2019 שגרירות רומניה במקדוניה הצפונית
בית הכנסת זלצמן (מינסק)

בית הכנסת זלצמן היה בית כנסת יהודי, שמוקם ברחוב ראקאוסקאיה 24 במינסק (רחוב אוסטרובסקי 24 בתקופת ברית המועצות). בית הכנסת הוקם בשנת 1864 על ידי סוחר יהודי בשם "זלצמן" בשביל יהודים עניים ממינסק בפרבר בשם "רקוב". במהלך מלחמת העולם השנייה בית הכנסת נחרב. לאחר המלחמה הוא נבנה מחדש כדי לשכן בו מועדון ספורט. כיום יש בו מרכז שחמט - בית ספר מיוחד לילדים ולנוער בשמורה האולימפית (SDYUSHAR-11). לאחרונה שופץ הבניין, בעיקר הקומה העליונה. מדיה וקבצים בנושא בית הכנסת זלצמן בוויקישיתוף תמונות של בניין בית הכנסת באתר Radzima.org ערך זה הוא קצרמר בנושא בתי כנסת ובנושא בלארוס. אתם מוזמנים לתרום לוויקיפדיה ולהרחיב אותו.
יער ביטצבסקי

פארק טבע היסטורי "יער ביטצבסקי" (ברוסית: «Природно-исторический парк «Би́тцевский лес) הוא אזור טבע מוגן במיוחד, הפארק השני בגודלו במוסקבה אחרי הפארק הלאומי לוסיני אוסטרוב. אורכו של הפארק מצפון לדרום הוא 10 ק"מ, ממערב למזרח - 1.5-4 ק"מ. נקרא על שם נהר הביטצה, שחוצה את קצה היער הדרומי לכיוון מזרח. לפארק טבע היסטורי "יער ביטצבסקי" יש חשיבות סביבתית, אקולוגית, חינוכית, היסטורית ותרבותית כמתחם טבעי-טריטוריאלי בעל ערך גדול ואינטגרלי במיוחד, המאופיין במגוון טבעי גבוה, בנוכחות מיני צמחים ובעלי חיים נדירים ופגיעים בסביבת עיר, וכן תנאים נוחים לבילוי בסביבה טבעית. הערך העיקרי של פארק טבע היסטורי "יער ביטצבסקי" הוא מיקומו של אזור יער גדול, שדרכו נכנס אוויר ממחוז מוסקבה למרכז מוסקבה. מדיה וקבצים בנושא יער ביטצבסקי בוויקישיתוף אתר האינטרנט הרשמי של יער ביטצבסקי יער ביטצבסקי, ברשת החברתית פייסבוק יער ביטצבסקי, ברשת החברתית אינסטגרם https://mospriroda.ru/where_to_go/territorii/bittsevskiy_les/
בית הכנסת קיטייבסקאיה

בית הכנסת קיטייבסקאיה, הידוע גם בשם בית הכנסת של חסידות דז'רינסק היה בית בית כנסת חסידי במינסק. הוא פעל בסוף המאה התשע עשרה ובתחילת המאה העשרים. בית הכנסת ממוקם ב"פרבר טריניטי" ברחוב "אלכסנדרובסקאיה" (כתובת נוכחית: רחוב מקסים בוגדנוביץ', מספר 9 א'). כעת שוכן בבניין "בית הטבע" של מינסק. על פי המיתוס, שם בית הכנסת מקורו בשמו של הסוחר ברוך קיטייבסקי, שבית הכנסת היה בבעלותו.[דרוש מקור] בית הכנת נבנה בראשית המאה ה-19. (על פי מקורות אחרים בשנת 1874) על ידי חסידי דזיארז'ינסק. זה היה בית התפילה המרכזי של החסידות במינסק, והיה פופולרי מאוד בזכות המוזיקה שלו, במיוחד השירים המפורסמים של יענקל טלהאנר (טלהאנר). בבניין הסמוך בבית כנסת, שפנה לחזית הרחוב, שכנה הישיבה החסידית של חסידות דזיארז'ינסק. בשנות השבעים שופץ בניין בית הכנסת והועבר לבית הטבע. קומה אחת של בית הכנסת מלבנית בבניין לבנים מתוכנן על בסיס גבוה, מכוסה בגמלונים. חזיתות הקצה משלימות בפדימנטים משולשים, שבטימפנות יש נישות חצי עגולות רדודות עם עמודים דקורטיביים. מדיה וקבצים בנושא בית הכנסת קיטייבסקאיה בוויקישיתוף Фатаздымкі
אהלי אשר תאבת

אָהֳלִי אֲשֶׁר תָּאַבְתָּ היא קינה לתשעה באב מאת רבי אלעזר בירבי קליר, שנקלטה בסדר הקינות לתשעה באב לפי מנהגי אשכנז. הקינה עוסקת בחשיבותו של בית המקדש כמקום השראת השכינה, ובאובדן מקומו של ה' לשכון בעולם עם חורבן בית המקדש. הקינה בנויה בעיקר בשימוש במילות קבע: השורה הראשונה בכל מחרוזת פותחת במילה "אהלי"; כל שורה שנייה פותחת ב"למה לנצח"; וכל שורה שלישית פותחת ב"ונהיית כ". כל מחרוזת מסתיימת בקטע פסוק או ברמז לפסוק הכולל את המילה "פה", וכך כל הקינה מאורגנת סביב הצליל "פה", באופן שיוצר אליטרציה. בנוסף לכך, הקינה כתובה באקרוסטיכון אלפביתי הפוך (תשר"ק). מבנה זה מארגן את התוכן בכל מחרוזת באופן קבוע. השורה הראשונה פותחת בחשיבותו של בית המקדש; השורה השנייה מתארת את מצבו החרב של המקדש המתמשך לאורך שנים (למה לנצח); והשורה השלישית את העובדה שבעקבות החורבן ה' כבר אינו משרה את שכינתו בעולם. בסוף הקינה נוסף קטע סיום: ”אָחוֹר וָקֶדֶם מִפֹּה וּמִפֹּה, לְכָל דּוֹר וָדוֹר נוֹדַע קִצְפּוֹ וְחֻפּוֹ, עַל מָה מִכָּל אוֹם שָׁת עָלַי כַּפּוֹ, זֹאת בַּעֲלִיל כִּי פִּיד חָקוּק בְּכַפּוֹ, רְפוּאָתִי בְּטוּחָה כִּי רֶגַע בְּאַפּוֹ, וְעַד עַתָּה אֵיכָה יָעִיב בְּאַפּוֹ.”. ככל הנראה קטע זה נועד לשרשר (אנ') את הקינה הזו עם הקינה איכה את אשר כבר עשוהו. סיום הקטע "איכה יעיב באפו" הוא תחילת מגילת איכה, פרק ב', שסביבו בנויה הקינה "איכה את אשר". קינה זו היא אכן הקינה הבאה אחרי "אהלי אשר תאבת" בסדר הקינות לפי מנהג אשכנז המערבי, אך במנהג אשכנז המזרחי השתנה הסדר ולכן השרשור לא נשמר. גם בסוף הקינה הקודמת, היא קינת איכה אלי קוננו, מופיע במחזורי מנהג אשכנז המזרחי קטע סיום, החתום באקרוסטיכון "אלעזר", ומשרשר את הקינה הקודמת עם תחילת הקינה שלפנינו. כאמור, תוכן הקינה סובב סביב חשיבותו של בית המקדש כמקום השראת השכינה. הקינה מדגישה חשיבות זו כשהיא מציינת, למשל את דברי חז"ל שבית המקדש תוכנן עוד לפני בריאת העולם; וכשהיא מספרת כי מתן תורה בהר סיני נועד להיות הכנה להקמת המשכן והשראת השכינה. כהמשך לכך, הקינה משתמשת במילים "למה לנצח", כדי להבליט את התמשכותו של החורבן, שבגינו מקום שכינתו של ה' בעולם אינו קיים וה' אינו שוכן בעולם עוד. הקינה מתארת מצב זה כשהיא אומרת שה' נהיה "כלא יוכל להושיע", "כטס בחלל", "כגר בארץ", או "כאורח במלון". בסוף כח מחרוזת מושם בפי ה' פסוק או שבר פסוק המדגיש שמקומו איננו עוד "פה" בעולם. כאמור, הקינה נכנסה לסדר הקינות של נוסח אשכנז לענפיו, וכך שרדה והמשיכה להאמר במשך מאות שנים, עד ימינו. בנוסף, אופיר מינץ-מנור מצא כי הקינה "אהלי אשר תאבת" השפיעה על שירו של אמיר גלבע "גבישיך להלך". רבי שלמה וולבה, עלי שור, חלק שני, ירושלים תשמ"ו, עמ' תט–תיא. אהלי אשר תאבת עד לא בראשית, באתר מפעל המילון ההיסטורי ללשון העברית של האקדמיה ללשון העברית, כולל ניתוח מילוני הקינה, בכ"י אוקספורד בודליאנה, Heb. d.59, דפים 34a–35a, סרוק באתר ספריית הבודליאנה. לפי כתב יד זה הותקנה המהדורה באתר המילון ההיסטורי. הרב משה ליכטנשטיין, אהלי אשר תאבת, באתר ישיבת הר עציון ראו בראשית רבה, פרשה א', פסקה ד', והשוו תלמוד בבלי, מסכת פסחים, דף נ"ד, עמוד א'. אופיר מינץ-מנור, "אז רב נסים הפליאונו בלילה של עם: שירת אמיר גלבוע וספרות הפיוט", הקונגרס העולמי למדעי היהדות, 2002, עמ' 6–7.
בית הכנסת הראשי של מינסק

בית הכנסת של מינסק הנקרא גם בית כנסת בית ישראל (בבלארוסית: Сінагога Бэйс Ісраэль) הוא בית כנסת הממוקם במינסק במרכז העיר מינסק (בלא'), זהו בית הכנסת המרכזי של הקהילה היהודית במינסק. בית הכנסת נבנה בשנת 1913 ביוזמת יהודים אורתודוקסים. בשנת 1994 מונה הרב הראשי של בלארוס, לרב קהילת בית הכנסת. מדיה וקבצים בנושא בית הכנסת הראשי של מינסק בוויקישיתוף Фатаздымкі Синагоги Минска ערך זה הוא קצרמר בנושא בתי כנסת ובנושא בלארוס. אתם מוזמנים לתרום לוויקיפדיה ולהרחיב אותו.
טבחת

טִבְחַת הייתה אחת מערי הדדעזר בן רחוב, מלך ארם צובה, יחד עם כון, שמהן לקח דוד נחושת רבה מאוד. שלמה בנו, לאחר מכן, בנה מנחושת זאת את ים הנחושת. ישנם חוקרים רבים, הסבורים כי שם העיר המקורי הוא טבח, כמו טבח בן נחור. בנוסף, העיר קרויה טבח בתעודות רבות בכתב יתדות ובכתובות המצריות. על פי הכתוב בפפירוס אנאסטאזי א, העיר הייתה ממוקמת מדרום לקדש שעל גדת נהר ארנת. בנוסף, ויליאם פוקסוול אולברייט מצא שנכתב במכתבי אל-עמארנה על העיר Tubikhi, שממוקמת מדרום לקדש. העיר Tubikhi היא כנראה העיר דבח'ו, הנזכרת ברשימת ערי ארץ ישראל וסוריה של רעמסס השלישי, והיא כנראה שיבוש של השם טבחת. חוקרים רבים סבורים כי העיר הייתה ממוקמת, כמו כון, בבקעת הלבנון. בנוסף, רבים מן החוקרים סבורים כי העיר בעלבכ, זאת העיר טבחת. לעומת זאת, חוקרים אחרים סוברים כי העיר טבחת המקראית היא כיום העיר א-טיבה שבלבנון. רוב החוקרים אומרים כי העיר הייתה ממוקמת בהרי מול הלבנון. אנציקלופדיה מקראית, כרך ג, עמוד 363 ספר שמואל ב', פרק י', פסוק ט"ז
הברבור הלבן

כלא הברבור הלבן (ברוסית: Белый лебедь; בתעתיק עברי: בליי לבד), הידוע רשמית כמתקן הכליאה הפדרלי מס' 2 של מחוז פרם, הוא בית סוהר רוסי עבור עבריינים מסוכנים ביותר, ונחשב לאחד מבתי הכלא השמורים ביותר ברוסיה. הכלא מהווה מושבת עונשין מיוחדת עבור אסירים שנידונו למאסר עולם. הכלא שוכן בעיר סוליקמסק שבפרמסקי קראי. הכלא מתבלט באחד המשטרים הקשים ביותר בשירות בתי הסוהר הפדרלי (העונש הממוצע הוא בין שלוש לשבע שנים). בשנת 1938 נוצרה נקודת מחנה שדרכה עברו אסירים פוליטיים רבים. מאז 1955 לא הוחזקו בכלא אסירים פוליטיים. בשנת 1980 נוצר בכלא מרחב פנימי מסוג תא בודד, אליו נשלחו גנבים בחוק, כ-4.5 אלף אסירים עברו בו. מאז 1999 מחזיק הכלא אסירים שנידונו למאסר עולם. סלמן רדוייב (אנ') עלי טאזייב (אנ') ולדימיר בבושקין מקסים פטרוב אלכסנדר צ'ייקה (אנ') מיכאל אוסטינוביץ' (אנ') רומן בורצב (אנ') דמיטרי וינוגרדוב (רו') אלכסנדר גרשצ'נקו (אנ') ניקולאי דודין (אנ') ולדימיר ז'וקוב (אנ') דמיטרי קרימוב (אנ') סרגיי לוזובוי (אנ') סרגיי מרטינוב (אנ') אלכסנדר מורליוב (אנ') דניס פיסצ'יקוב (אנ') גנדאי סרבריניקוב (אנ') "מתחת לכנף של הברבור הלבן", סרטון באתר יוטיוב, מתוך סרט דוקומנטרי "הנידונים לכל החיים" https://59.ru/text/criminal/2018/07/17/65155391/ ערך זה הוא קצרמר בנושא חוק ומשפט ובנושא רוסיה. אתם מוזמנים לתרום לוויקיפדיה ולהרחיב אותו.
חבר בן בריעה

חֶבֶר הוא בנו הבכור של בריעה בן אשר. לחבר היה אח אחד, מלכיאל. לחבר היו שלושה בנים: יפלט, שומר וחותם ובת אחת: שועא. משפחתו של חבר נקראה משפחת החברי. משפחתו של חבר היא המשפחה העיקרית מצאצאי אשר, ופירוט שושלתה הוא הארוך ביותר מבין צאצא אשר. עוד סימן לחשיבותה של משפחה זו הוא שחבר מופיע בתוך שבעים בני יעקב שירדו למצרים. חבר הוא שם רווח בישראל והחוקרים חלוקים בפירושו ובמשמעותו. ישנם חוקרים הסוברים כי השם מגיע מלשון חברות ושותפות. לעומת זאת, בעיון בתרגום השבעים, ניתן לראות כי השם הוא כנראה ח'בר ולא חבר. אנציקלופדיה מקראית, כרך ג', עמודים 9-10 ספר בראשית, פרק מ"ו, פסוק י"ז ספר דברי הימים א', פרק ז', פסוק ל"ב ספר במדבר, פרק כ"ו, פסוק מ"ה דעת מקרא על ספר בראשית פרק מו פסוק יז ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
על התורה

על־התורה הוא אתר אינטרנט בעברית ובאנגלית, שמטרתו לספק כלים שימושיים ללימוד התורה והוראתה. האתר מכיל ספרייה דיגיטלית של טקסטים יהודיים יסודיים עם מפרשיהם, מאמרי תוכן וכלים לימודיים נוספים, בעיקר בנושאי תנ"ך. האתר הוקם ב-2011 על ידי הרב הלל ונעימה נובצקי וילדיהם, והוא מנוהל על ידי מיכאל הוכשטיין ויונתן קושיצקי. שם האתר מבוסס על דבריו של שמעון הצדיק במשנה, מסכת אבות, פרק א', משנה ב': ”על שלשה דברים העולם עומד, על התורה, ועל העבודה ועל גמילות חסדים”. מטרתו המוצהרת של האתר היא לשמש "פורטל ללימוד התנ"ך שמספק את המקורות, הכלים, המתודות, והטכנולוגיה, שעוזרים למחנכים, חוקרים, והציבור הרחב לעורר את התורה לתחייה בבית, בכיתה, ובבית המדרש". מלבד ספרייה דיגיטלית של טקסטים תורניים, האתר מספק כלים אינטראקטיביים ללימוד תנ"ך, בהם קונקורדנציה לתנ"ך, וכלי בשם "מעבדת התנ"ך", המאפשר ניתוח ספרותי של טקסט יחיד, או השוואה של שני טקסטים. ניתן למצוא באתר מאמרים העוסקים בעיונים בתנ"ך בשלל דרכים, החל מרשימות נושאים לעיון בפרשת השבוע, וכלה במאמרים העוסקים בפרשנות התנ"ך באמנות. האתר מתמקד בהנגשת שלל הגישות הפרשניות לתנ"ך, והוא מכיל מדור העוסק בפרשני המקרא היהודים, קורות חייהם, מפת התקופות והמקומות בהם פעלו, וסיכומים של גישות פרשניות בנושאים ספציפיים. מטרתן של מגוון שיטות העיון שהאתר מציע, היא לעזור ללומדים להכיר את העומק והרוחב של הטקסט המקראי ופירושיו, ולתת להם "מבט פנורמי ותלת־ממדי על התורה". כמו כן, האתר מיועד לספק למחנכים ומורים משאבים מועילים להוראת התנ"ך, כאוצרות מידע זמינים, ועזרים ויזואליים. בוועדה המייעצת של האתר חברים אישים ידועים, בהם החוקרים יונתן גרוסמן ואוריאל סימון, והרבנים יעקב מדן, אריה שטרן ודן בארי. אתר האינטרנט הרשמי של על התורה על התורה, ברשת החברתית פייסבוק על התורה, ברשת החברתית אקס (טוויטר) על התורה, ברשת החברתית LinkedIn על התורה, סרטונים בערוץ היוטיוב עַל הַתּוֹרָה וְעַל הָעֲבוֹדָה וְעַל גְּמִילוּת חֲסָדִים, באתר על התורה על התורה, העמוד הראשי בעברית המשימה הייחודית של על התורה, באתר על התורה ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
חוכא ואטלולא

חוּכָא וְאִטְלוּלָא (לפי הערוך: חוכא וטלולא) הוא ביטוי תלמודי, שמופיע גם בספרות ההלכה ופירושו "צחוק וליצנות". הביטוי מופיע בתלמוד פעם אחת בלבד, בהסבר של רבא לגבי דין ביטול רשות. הוא טען שיש ביטול מחצר לחצר, ומצד שני אין מבטלין וחוזרין ומבטלין.: דלא ליהוי מילתא דרבנן כחוכא ואטלולא — תלמוד בבלי, מסכת עירובין, דף ס"ח, עמוד ב' כלומר, "שלא יהיו דברי חכמים כחוכא ואטלולא". על פי רש"י, פירוש המילה "חוכא" היא "שחוק" או "צחוק", וכיום מרבים לתרגם מילה זו ל"לעג". מקור המילה היא בשורש חו"ך, שמקורו בעברית, וממנו המילה "חיוך". מקור המילה "אטלולא" היא בשורש טל"ל, שמשמעו "לשחק" או "להשתעשע". רש"י מפרש מילה זו כ"ליצנות", ולפעמים מתרגמים אותה ל"קלס" או "לעג". לפי גרסת הערוך, צריך לומר "חוכא וטלולא", ולעיתים כותבים כך את הביטוי. יש המשנים את הביטוי ל"חוכא והתלולה", ויש הכותבים "חוכא ואיטלולי". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שני אנשים שהלכו בשני שבילים שונים, אשר אחד טהור והשני טמא, והגיעו יחד לבית דין, שניהם טמאים. התוספות מסביר כי הטעם הוא מפני שאם אחד יהיה טהור והשני טמא, יראה הדבר כחוכא ואטלולא. זילותא דבי דינא הערך "חוכא ואטלולא", באתר המכלול שולחן ערוך, אורח חיים, סימן שפ"א, סעיף ז' חוכא ואיטלולא, באתר מילון השפה העברית חוּכָא וְאִטְלוּלָא באתר האקדמיה ללשון העברית מילון יסטרוב, אִטְלוּלָא א׳, הרב מרקוס יסטרוב חוכא ואטלולא, במילון אבן-שושן על הגמרא בתלמוד בבלי, מסכת עירובין, דף ס"ח, עמוד ב' "חוכא ואטלולי" בספר האגדה תלמוד בבלי, מסכת פסחים, דף י', עמוד א' תוספות על תלמוד בבלי, מסכת נידה, דף ס', עמוד א', ד"ה באנו
Try

האם התכוונתם ל... Try (שיר של פינק) Try (שיר של קולבי קאליי)
קושידה (מתאבק)

יוג'ירו קושידה (ביפנית: 櫛田 雄二郎‏, Kushida Yūjirō; באנגלית: Yujiro Kushida; נולד ב-12 במאי 1983), הידוע יותר בשם הבמה שלו קושידה, הוא מתאבק ולוחם MMA יפני. הוא מוכר בעיקר בשל תשע שנותיו בארגון ההיאבקות היפני New Japan Pro-Wrestling‏ (NJPW), שבו היה שש פעמים אלוף במשקל כבד ג'וניור של IWGP, אלוף הזוגות במשקל כבד ג'וניור של IWGP (עם שותפו לצמד הטיים ספליטרס, אלכס שלי). המנצח של טורנירי הסופר ג'וניורס לשנת 2015 ו-2017, המנצח של ה-Super J-Cup לשנת 2016, והמנצח של גביע העולם של Pro Wrestling לשנת 2017, טורניר שהיה בשיתוף של NJPW ביחד עם hat Culture Pro Wrestling‏ (WCPW) ו-Revolution Pro Wrestling‏ (RevPro). בנוסף לכך, הוא מוכר בשל תקופתו בארגון ההיאבקות WWE, בתוכנית NXT. כמו כן, קושידה ערך הופעות בארגון היאבקות אחר בעל שותפות עם NJPW בשם Ring of Honor‏ (ROH), שבו היה פעם אחת אלוף הטלוויזיה של ROH. קושידה החל להתאמן בקריירת אמנויות לחימה משולבות במתחם האימונים של נובוהיקו טאקאדה בזמן שהיה בבית ספר לנערים. הוא ערך את קרב הבכורה שלו ב-MMA בשנת 2003 עבור ארגון יפני בשם ZST, כשכבר בשנה שבאה לאחר מכן זכה בטורניר ג'נסיס במשקל קל. בשנת 2005, הוא פרש מקריירת ה-MMA, כשבמאזנו 6 ניצחונות ו-2 תוצאות תיקו. הישגים בארגון ZST טורניר ג'נסיס במשקל קל של ZST‏ (2004) הישגים בארגון ההיאבקות All Japan Pro Wrestling – AJPW טורניר הזוגות עד גיל 30 של AJPW‏ (2008) - עם T28‏ הישגים בארגון ההיאבקות Consejo Mundial de Lucha Libre – CMLL קואדרנגולאר דה פרחאס (2016) - עם מרקו קורליאונה הישגים בארגון ההיאבקות New Japan Pro-Wrestling - NJPW אליפות במשקל כבד ג'וניור של IWGP‏ (6 פעמים) אליפות הזוגות משקל כבד ג'וניור של IWGP‏ (פעמיים) - עם אלכס שלי טורניר אליפות הזוגות משקל כבד ג'וניור של IWGP‏ (2018) הטוב ביותר של סופר ג'וניורס (2015, 2017) Super J-Cup‏ (2016) טורניר סופר ג'וניור לזוגות (2012) - עם אלכס שלי הישגים במגזין ההיאבקות Pro Wrestling Illustrated – PWI PWI דירג אותו במקום ה-20 מתוך 500 המתאבקים הטובים ביותר לשנת 2017 הישגים בארגון ההיאבקות Ring of Honor - ROH אליפות הטלוויזיה של ROH (פעם אחת) הישגים בארגון ההיאבקות What Culture Pro Wrestling גביע העולם של Pro Wrestling‏ (2017) מוקדמות גביע העולם של Pro Wrestling‏ (2017) הישגים בארגון ההיאבקות World Wrestling Entertainment – WWE אליפות ה-NXT במשקל קל (פעם אחת) מדיה וקבצים בנושא קושידה בוויקישיתוף קושידה, ברשת החברתית אקס (טוויטר) קושידה, ברשת החברתית אינסטגרם קושידה, באתר WWE.com להיאבקות מקצועית קושידה, באתר Online World of Wrestling קושידה, באתר שרדוג
איף ואלקירי

איף קוסאק (באנגלית: Aoife Cusack; נולדה ב-23 באוקטובר 1996), הידועה יותר בשם הבמה שלה, ליירה ואלקיריה היא מתאבקת אירית, המופיעה בארגון ההיאבקות WWE, בתוכנית הדגל Raw. לאחר שהייתה תלמידה בארגון ההיאבקות Fight Factory Pro Wrestling למשך שנה, ואלקירי ערכה את קרב הבכורה שלה בזירה ב-2 במאי 2015 תחת שם הבמה ואלקירי קיין בארגון ההיאבקות Celtic Championship Wrestling‏ (CCW). כמו כן, היא הופיעה עבור ארגוני היאבקות עצמאיים נוספים באירופה כמו Fight Factory Pro Wrestling‏ (FFPW),‏ Pro Wrestling Ulster‏ (PWU),‏ Over The Top Wrestling‏ (OTT) ו-Phoenix Wrestling. בשנת 2018, ואלקירי הפכה למתאבקת הראשונה אשר זכתה באליפות האירית במשקל כבד לג'וניור. בנוסף לכך, היא הופיעה בארגוני ההיאבקות הגרמניים German Wrestling Federation‏ (GWF) בין השנים 2017 ל-2019 וב-Westside Xtreme Wrestling‏ (wXw) בין השנים 2019 ל-2020. ב-20 בינואר 2020, נודע שואלקירי חתמה על חוזה ב-WWE, כשעתה תיקרא בשם איף ואלקירי. היא הופיעה לראשונה בזירה של המותג ב-13 בפברואר בפרק של התוכנית NXT UK, כאשר היא גברה על המגויסת הטרייה מצרפת, אמייל. החל מ-5 במרץ בפרק של התוכנית NXT UK, ואלקירי יצאה לסדרת ניצחונות, כשבדרך היא גברה על איילה דאון, נינה סמואלס, דני לונה ועוד. רצף הניצחונות שלה הגיע לסיומו ב-29 באפריל 2021 בפרק של התוכנית NXT UK, כאשר היא נחלה הפסד למייקו סאטומורה. ב-26 באוגוסט בפרק של התוכנית NXT UK, ואלקירי ניצחה את מתאבקת בקרב ללא פסילות. הישגים בארגון ההיאבקות Pro-Wrestling: EVE אליפות הזוגות של Pro-Wrestling: EVE (פעם אחת) - עם דבי קייטל הישגים בארגון ההיאבקות Over the Top Wrestling – OTT אליפות הנשים של OTT (פעם אחת) הישגים בארגון ההיאבקות Pro Wrestling Ulster – PWU אליפות הנשים של PWU (פעם אחת) הישגים בארגון ההיאבקות World Wrestling Entertainment – WWE אליפות הנשים של NXT (פעם אחת) הישגים בארגון ההיאבקות Zero1 Ireland/Fight Factory Pro Wrestling האליפות האירית במשקל כבד ג'וניור (פעם אחת) מדיה וקבצים בנושא איף ואלקירי בוויקישיתוף איף ואלקירי, ברשת החברתית אקס (טוויטר) איף ואלקירי, ברשת החברתית אינסטגרם איף ואלקירי, באתר WWE.com להיאבקות מקצועית איף ואלקירי, באתר Online World of Wrestling NXT UK מחתים את איף ואלקירי
האוניברסיטה האמריקאית של הקריביים

האוניברסיטה האמריקאית של הקריביים (באנגלית ובצרפתית: American University of the Caribbean; בראשי תיבות: AUC) היא אוניברסיטה, הממוקמת בלה קאיה שבהאיטי. האוניברסיטה הוקמה בשנת 1983, כמוסד ללא כוונת רווח המאורגן אך ורק למטרות חינוכיות ומדעיות. האוניברסיטה פתחה את שעריה והחלה בתוכניות הוראה בשנת 1986. בשנת 1989, עברה האוניברסיטה למקומה הנוכחי ולקמפוס מרווח של כ-5,700 מ"ר, שבנייתו מומנה על ידי אגודת בתי הספר ובתי החולים האמריקאים בעולם. אוניברסיטת קיסקייה אתר האינטרנט הרשמי של האוניברסיטה האמריקאית של הקריביים אתר האינטרנט הרשמי של האוניברסיטה האמריקאית של הקריביים About AUC – American University of the Caribbean-Haiti (באנגלית אמריקאית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
בורנו

האם התכוונתם ל... מדינת בורנו (אנ') - אחת המדינות המרכיבות את ניגריה אימפריית קאנם בורנו – אימפריה שהתקיימה במרכז אפריקה במאות ה-13–19 בוראנו – אזור הכולל חמישה איים בצפון-מזרח הלגונה של ונציה בורנאו – אי גדול בדרום-מזרח אסיה, המחולק בין המדינות אינדונזיה, מלזיה וברוניי
סיפורים מופלאים (סדרת טלוויזיה, 2020)

סיפורים מופלאים (באנגלית: Amazing Stories) היא סדרת מדע בדיוני אמריקאית, המבוססת על סדרה בעלת אותו שם ששודרה בסוף שנות ה-80. הסדרה משודרת בשירות הסטרימינג אפל TV פלוס, ועלתה לראשונה לאוויר ב-6 במרץ 2020. מקור שמה של הסדרה לקוח ממגזין Amazing Stories, מגזין המדע בדיוני הראשון שיצא לראשונה לאור בשנת 1926. הסדרה זכתה לביקורות צוננות מהמבקרים, כשבישראל היום נכתב "הסיפור פשוט והמהפך צפוי" וכן שהיא מיושנת. באתר Rotten Tomatoes קיבלה הסדרה ציון ממוצע של 5.07 מתוך 10, ובאתר IMDb ציון ממוצע של 6.3. הסדרה הייתה מועמדת לפרס סאטורן בקטגוריית המיני-סדרה הטובה ביותר. אתר האינטרנט הרשמי של סיפורים מופלאים (בשפות מרובות) "Amazing Stories", במסד הנתונים הקולנועיים IMDb (באנגלית) "Amazing Stories – The Cellar", במסד הנתונים הקולנועיים IMDb (באנגלית) "Amazing Stories – The Rift", במסד הנתונים הקולנועיים IMDb (באנגלית) רויטרס וסוכנויות הידיעות, אפל מסתערת על עולם התוכן המקורי: סטיבן ספילברג יפיק עבורה סדרה חדשה, באתר TheMarker‏, 11 באוקטובר 2017 "סיפורים מופלאים", במסד הנתונים הקולנועיים IMDb (באנגלית) "סיפורים מופלאים", באתר Rotten Tomatoes (באנגלית) "סיפורים מופלאים", באתר Metacritic (באנגלית) "סיפורים מופלאים", במסד הנתונים הקולנועיים KinoPoisk (ברוסית) The Rift #1 (of 4) (אורכב 16.11.2020 בארכיון Wayback Machine) - comiXology ניר וולף, "סיפורים מופלאים": מיושנת מהאגדות, באתר ישראל היום, 8 במרץ 2020 Amazing Stories: Season 1 (באנגלית), נבדק ב-2021-07-23 Amazing Stories (TV Series 2020– ), IMDb (באנגלית אמריקאית) Hipes, Patrick (4 במרץ 2021). "Saturn Awards Nominations: 'Star Wars: Rise Of Skywalker', 'Tenet', 'Walking Dead', 'Outlander' Lead List". Deadline Hollywood (באנגלית אמריקאית). נבדק ב-30 במרץ 2021. {{cite web}}: (עזרה)תחזוקה - ציטוט: url-status (link)
אלייה פארוסה

אלייה פארוסה (ברוסית: Алые паруса) הוא מתחם מגורים הנמצא ברובע שצ'וקינו במוסקבה. מתחם המגורים אלייה פארוסה מורכב משישה בניינים. הבניין הראשון הוקם בשנת 2001. נכון לסוף 2016, נבנו כל המבנים שתוכננו במתחם. המבנים הם בנייני לבנים מונוליטיות בגובה של 27 עד 48 קומות. שלושת הבניינים הראשונים ממוקמים על גדות נהר מוסקבה. שטח המתחם הוא יותר משבעה דונם. בשטח יש פארק מים, בריכת שחייה, מרכז ספא, מכון כושר, אולם באולינג, מרכז טניס, מגרש כדורגל, מסעדה ומועדון יאכטות. יש מנחת מסוקים על הגג של בניין 4. מדיה וקבצים בנושא אלייה פארוסה בוויקישיתוף אלייה פארוסה באתר חברת דון-סטרוי סקירת וידאו של אלייה פארוסה, סרטון באתר יוטיוב https://novostroycity.ru/journals/novosti-kompanij/v-zhk-alye-parusa-ostalas-poslednjaja-trojka-kvartir ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.